
Nr.12484 /30.09.2026
          
ANUNŢ PRIVIND ORGANIZAREA CONCURSULUI/ EXAMENULUI PENTRU OCUPAREA UNUI POST CONTRACTUAL VACANT DE REFERENT DE SPECIALITATE gr. I,  IN CADRUL SERVICIULUI ACHIZITII, APROVIZIONARE TEHNIC SI TRANSPORT

	În conformitate cu prevederile:
-  Legii - Cadru nr. 153 din 28 iunie 2017 privind salarizarea personalului plătit din fonduri publice;
- HG nr 1.336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice;
-  OMS nr. 1.470 din 20 octombrie 2011 pentru aprobarea criteriilor privind angajarea şi promovarea în funcţii, grade şi trepte profesionale a personalului contractual din unităţile sanitare publice din sectorul sanitar

 Spitalul Clinic de Psihiatrie „Dr. Gheorghe Preda” Sibiu cu sediul în Sibiu, strada Dr. D Bagdasar, nr. 12, judetul Sibiu, organizează concurs/examen pentru ocuparea  funcţiei contractuale vacante de REFERENT DE SPECIALITATE GR. I
Denumirea postului: REFERENT DE SPECIALITATE gr.I
Nr posturi scoase la concurs: 1 post
Nivelul postului: de execuție;
Compartimentul în care se află postul: in cadrul Serviciului Achizitii, Aprovizionare si Tehnic si Transport
Durata timpului de lucru: luni-vineri, 8 ore/zi ( 40 ore/săptămână);
Durata contractului: perioadă nedeterminată.
Atribuții specifice: conform fișei postului
Condiţiile generale de participare:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiţiile specifice de participare la concurs:
      •  diplomă de licență;
•  minimum 6 ani și 6 luni vechime în specialitate, conform Ordinului ministrului sănătății nr. 1.470/2011, cu modificările și completările ulterioare.

	Pentru înscrierea la concurs candidaţii vor prezenta un dosar care va conţine următoarele documente:
a) formular de înscriere la concurs, conform modelului afișat pe pagina internet www.medicina-psihiatrie.ro / Despre spital / Cariere / Angajări / Formulare;
b) copia actului de identitate sau orice alt document care atestă identitatea, potrivit legii, aflate în termen de valabilitate; 
c) copia certificatului de căsătorie sau a altui document prin care s-a realizat schimbarea de nume, după caz; 
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului; 
f) certificat de cazier judiciar sau, după caz, extrasul de pe cazierul judiciar; 
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului; 
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) aviz psihologic angajare în domeniul sanitar, eliberat de către un psiholog atestat de către Colegiul Psihologilor din Romania (CPR), în domeniul psihologiei muncii și organizaționale; 
j)  curriculum vitae, model comun european.
Participarea la concurs împlică plata unei taxe  de participare în valoare de 165 de lei (taxa se achită înainte de desfășurarea probei scrise). În formularul de înscriere se va menționa olograf acordul de plată a taxei de participare. 

Modelul orientativ al adeverinţei menţionate la lit. e) este afișat pe pagina de internet www.medicina-psihiatrie.ro / Despre spital / Cariere / Angajări / Formulare.  
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii. 
Copiile de pe actele prevăzute la  lit. b) - e), precum şi copia certificatului de încadrare într-un grad de handicap(dacă este cazul) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs. 
Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii. 
	Dosarele de concurs se depun la Serviciul Runos și Relații Publice al Spitalului Clinic de Psihiatrie „Dr. Gheorghe Preda” Sibiu cu sediul în Sibiu, strada Dr. D Bagdasar, nr. 12, judetul Sibiu sau pot fi transmise de candidaţi prin poşta electronică la adresa de email, office@medicina-psihiatrie.ro, până la termenul de depunere a dosarelor prevăzut în calendarul  concursului, sub sancțiunea respingerii candidatului. 
	În situaţia în care candidaţii transmit dosarele de concurs prin  poşta electronică  vor primi  codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la lit. b)-e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare. 
	Transmiterea documentelor prin poşta electronică se realizează în format .pdf cu volum maxim de 1 MB, documentele fiind acceptate doar în formă lizibilă, sub sancțiunea respingerii candidatului.
	Prin raportare la nevoile individuale, candidatul cu dizabilităţi poate înainta comisiei de concurs, în termenul final de depunere a dosarelor prevăzut în calendarul concursului, propunerea sa privind instrumentele necesare pentru asigurarea accesibilităţii probelor de concurs.
	Concursul se desfășoară la sediul Spitalului Clinic de Psihiatrie „Dr. Gheorghe Preda” Sibiu cu sediul în Sibiu, strada Dr. D Bagdasar, nr. 12, judetul Sibiu,, după cum urmează:
  - proba scrisă  22.10.2026  – ora 10:00;
  - interviu  27.10.2026   – ora 10:00 
Proba scrisă va avea un nivel de dificultate mediu-avansat, corespunzător gradului profesional al postului, și va urmări verificarea cunoștințelor privind principiile și etapele principale ale achizițiilor publice, planificarea și pregătirea achizițiilor, achiziția directă, documentația de atribuire, evaluarea ofertelor, evidența și urmărirea administrativă a contractelor și comenzilor, precum și gestionarea și arhivarea documentelor.
Interviul va urmări verificarea capacității candidatului de a organiza și prioritiza activitatea, de a analiza și verifica informații, de a redacta și gestiona documente, de a utiliza aplicații informatice, de a respecta termene și circuite interne, de a colabora cu structurile spitalului și cu operatorii economici și de a înțelege responsabilitățile specifice activității într-o unitate sanitară publică de psihiatrie.









Calendarul concursului: REFERENT  DE SPECIALITATE gr. I in cadrul Serviciului Achizitii, Aprovizionare , Tehnic si Transport

	Nr.
Crt.
	Etapa de concurs
	Data
	Locație / Intervalul orar

	1.
	Publicarea anunțului
	01.10.2026
	Site-ul spitalului www.medicina-psihiatrie.ro, sediul spitalului la avizier/posturi.gov.ro 

	2.
	Depunerea dosarelor de înscriere
	02.10.2026- 15.10.2026
	Serviciul RUNOS si Relatii publice  sau prin poşta electronică la adresa de email office@medicina-psihiatrie.ro Luni  - Vineri : 08:00  – 13:00

	3.
	Selecția dosarelor
	16.10.2026
	Sediul spitalului ora  10,00

	4.
	Afișarea rezultatelor în urma selectiei dosarelor
	16.10.2026  
	Site-ul spitalului www.medicina-psihiatrie.ro, sediul spitalului la avizier până la ora 15.00.

	5.
	Depunerea contestațiilor cu privire la rezultatul selecției dosarului de înscriere
	19.10.2026  
	Serviciul RUNOS si Relatii publice  până la ora 13:00.

	6.
	Soluționarea contestațiilor privind selecția dosarelor
	20.10.2026
	Sediul spitalului ora  10,00

	7.
	Afișarea rezultatelor după contestațiile privind selecția dosarelor
	20.10.2026 
	Site-ul spitalului www.medicina-psihiatrie.ro, sediul spitalului la avizier până la ora 15.30.

	8.
	Proba scrisă
	22.10.2026
	Sediul spitalului ora  10,00

	9.
	Afișarea rezultatelor în urma probei scrise
	22.10.2026
	Site-ul spitalului www.medicina-psihiatrie.ro, sediul spitalului la avizier până la ora 15.30

	10.
	Depunerea contestațiilor cu privire la rezultatul probei scrise
	23.10.2026
	Serviciul RUNOS si Relatii publice  până la ora 13.00.

	11.
	Soluționarea contestațiilor privind rezultatul probei scrise
	26.10.2026
	Sediul spitalului ora  09,00

	12
	Afișarea rezultatelor după contestațiile privind proba scrisă
	26.10.2026
	Site-ul spitalului www.medicina-psihiatrie.ro, sediul spitalului la avizier până la ora 15.30.

	13
	Interviu
	27.10.2026
	Sediul spitalului ora  10,00

	14
	Afișare rezultate interviu
	27.10.2026
	Site-ul spitalului www.medicina-psihiatrie.ro, sediul spitalului la avizier până la ora 15.30.

	15
	Depunere contestații la interviu
	28.10.2026
	Serviciul RUNOS si Relatii publice  până la ora 13,00

	16
	Soluționare contestații la interviu și afișarea rezultatelor finale la interviu
	29.10.2026
	Sediul spitalului ora  10,00

	17
	Afișarea rezultatelor după contestațiile privind interviul
	29.10.2026
	Site-ul spitalului www.medicina-psihiatrie.ro, sediul spitalului la avizier până la ora 15.30.

	18
	Afișare rezultate finale.
	29.10.2026
	Site-ul spitalului www.medicina-psihiatrie.ro, sediul spitalului la avizier până la ora 15.30.



Bibliografie  concurs /examen

1. Legea nr. 98/2016 privind achizițiile publice, cu modificările și completările ulterioare – prevederile privind principiile și noțiunile de bază, planificarea și estimarea achiziției, achiziția directă, procedurile de atribuire, documentele achiziției, criteriile de calificare și atribuire, evaluarea ofertelor, comunicarea rezultatului, încheierea și modificarea contractului de achiziție publică/acordului-cadru;
2. Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016, cu modificările și completările ulterioare – prevederile privind planificarea și pregătirea achizițiilor, programul anual al achizițiilor publice, achiziția directă, documentația de atribuire, desfășurarea procedurilor, comisia de evaluare, evaluarea ofertelor și finalizarea procedurii;
3. Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare – dispozițiile generale privind etapele de realizare a obiectivelor de investiții, tipurile de documentații tehnico-economice și documentele aferente lucrărilor de intervenții/investițiilor publice.

Tematica  concurs /examen
1. Principiile și noțiunile de bază aplicabile achizițiilor publice. 
2. Identificarea și centralizarea necesităților; planificarea achizițiilor și programul anual al achizițiilor publice. 
3. Estimarea valorii achiziției și alegerea modalității de realizare a acesteia. 
4. Achiziția directă: condiții, modalități de realizare, documente și utilizarea catalogului electronic. 
5. Principalele proceduri de atribuire; licitația deschisă și procedura simplificată – noțiuni și etape principale. 
6. Documentația de atribuire: caietul de sarcini, specificațiile tehnice, criteriile de calificare și criteriul de atribuire. 
7. Evaluarea ofertelor, solicitarea de clarificări, stabilirea și comunicarea rezultatului procedurii. 
8. Contractul de achiziție publică și acordul-cadru: încheiere, evidență, urmărire administrativă și modificare în condițiile legii. 
9. Obiectivele/proiectele de investiții finanțate din fonduri publice – noțiuni generale și principalele etape de realizare. 
10. Tipurile principale de documentații tehnico-economice aferente investițiilor și lucrărilor de intervenții: nota conceptuală, tema de proiectare, studiul de fezabilitate, documentația de avizare a lucrărilor de intervenții și proiectul tehnic – rol și loc în derularea investiției. 
11. Urmărirea administrativă a lucrărilor și investițiilor: evidența documentelor, termenelor, contractelor, stadiilor de realizare, solicitărilor și documentelor transmise/primite. 
12. Întocmirea și centralizarea informațiilor necesare raportărilor, adreselor, situațiilor și răspunsurilor transmise către autorități și instituții publice. 
13. Organizarea și trasabilitatea documentelor, evidențelor, situațiilor și centralizatoarelor aferente activității Serviciului AATT.
Relaţii suplimentare se pot obţine la numărul de telefon 0269.214335 interior 164.: - Serviciul RUNOS si Relatii publice  – persoană de contact ec. Maria Oancea.
La fiecare etapă a concursului se pot prezenta numai candidaţii declaraţi admişi la etapa precedentă.
Sunt declaraţi admişi după fiecare probă din concurs, candidaţii care au obţinut minimum 50 de puncte.
Publicitatea în cazul modificării unor aspecte referitoare la organizarea sau desfăşurarea concursului se realizează în cel mai scurt timp prin site-ul spitalului www.medicina-psihiatrie.ro și avizierul spitalului. 


MANAGER ,                                SEF SERVICIU RUNOS SI  RELATII PUBLICE,                           
   JUR. FLORIN NEAG		                               FLORIN ORLATAN

